
METODICKÉ USMERNENIE

na predkladanie návrhov na udelenie vojenského vyznamenania

	V súlade s § 154 zákona č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a podľa výnosu Ministerstva obrany Slovenskej republiky zo 4. decembra 2015 č. ÚLP-14-35/2015-OdL o stupňoch vojenských vyznamenaní, podmienkach ich udeľovania a vyobrazení ich záväznej výtvarnej podoby vydávam metodické usmernenie na predkladanie návrhov na udelenie vojenského vyznamenania (ďalej len „metodické usmernenie“):

Čl. 1
Základné ustanovenie

Metodické usmernenie je určené pre právnické osoby s profesijným vzťahom k ozbrojeným silám Slovenskej republiky (ďalej len „ozbrojené sily“) na ustanovenie jednotného postupu pri predkladaní návrhov na udelenie vojenského vyznamenania. 

Čl. 2
Návrh na udelenie vojenského vyznamenania

(1) Návrh na udelenie vojenského vyznamenania sa predkladá písomne alebo elektronicky (sken podpísaného návrhu) na tlačive uvedenom v prílohe tohto metodického usmernenia.  

(2) Návrh na udelenie vojenského vyznamenania podľa odseku 1 obsahuje
a) označenie predkladateľa návrhu,
b) navrhované vojenské vyznamenanie,
c) titul, meno, priezvisko, dosiahnutú vojenskú hodnosť, dátum a miesto narodenia, adresu trvalého pobytu, telefónny kontakt, e-mail a doposiaľ udelené vojenské vyznamenania osoby, ktorej sa navrhuje udeliť vojenské vyznamenanie,
d) odôvodnenie návrhu,
e) názov príležitosti, pri ktorej sa návrh predkladá,
f) dátum a podpis predkladateľa.

(3) Návrh na udelenie vojenského vyznamenania predkladá a podpisuje štatutárny orgán právnickej osoby s profesijným vzťahom k ozbrojeným silám. 

(4) Navrhovanou osobou na udelenie vojenského vyznamenania môže byť
a) profesionálny vojak,
b) príslušník ozbrojených síl cudzieho štátu,
c) kolektív osôb,
d) štátny občan Slovenskej republiky, 
e) cudzinec.

(5) Návrh na udelenie vojenského vyznamenania sa predkladá na ocenenie 
a) výkonu štátnej služby, 
b) osobitných zásluh alebo mimoriadneho prínosu k rozvoju ozbrojených síl, 
c) plnenia úloh podľa osobitných predpisov, 
d) záslužného činu alebo obetavosti pri plnení úloh počas krízovej situácie alebo mimoriadnej udalosti alebo
e) na ocenenie takej osoby, ktorá sa významným spôsobom podieľala na spolupráci s ozbrojenými silami.

(6) Návrh na udelenie vojenského vyznamenania sa predkladá na ocenenie len takej osoby, u ktorej je skutočne preukázaný dôvod ocenenia a zásluhovosť ocenenia podľa odseku 5. 

(7) Návrh na udelenie vojenského vyznamenania sa predkladá
a) pri významných výročiach, ktorými sú:
1. Deň vzniku Slovenskej republiky,
2. Deň víťazstva nad fašizmom,
3. výročie Slovenského národného povstania,
4. Deň Ústavy Slovenskej republiky,
5. Deň ozbrojených síl Slovenskej republiky,
6. Deň hrdinov Karpatsko-duklianskej operácie,
b) pri významných výročiach a príležitostiach zväzkov, útvarov, jednotiek, úradov a zariadení ozbrojených síl,
c) za obetavé plnenie úloh alebo za záslužný čin v priebehu mierovej pozorovateľskej misie alebo po skončení vyslania na účely mierovej pozorovateľskej misie a za obetavé plnenie úloh alebo za záslužný čin v priebehu vojenskej operácie alebo po skončení vyslania na účely vojenskej operácie,
d) pri iných príležitostiach podľa rozhodnutia ministra obrany Slovenskej republiky.

(8) Predkladateľ návrhu na udelenie vojenského vyznamenania postupuje pri spracúvaní osobných údajov v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov.

Čl. 3
Účinnosť

Toto metodické usmernenie nadobudne účinnosť 1. júna 2019.








                                                                                                                   Príloha
                                                                                                                   k metodickému usmerneniu
                                                                                                                   č. SEĽUZ-127-14/2019-OSVVaVD
.............................................................................................................................................................................
predkladateľ návrhu, adresa, tel. kontakt, e-mail

  

Ministerstvo obrany Slovenskej republiky
Kutuzovova 8    
832 47 Bratislava                                                      


Návrh na udelenie 
vojenského vyznamenania

....................................................................................................
navrhované vojenské vyznamenanie


1. Titul, meno, priezvisko ...................................................................................................................................

2. Dosiahnutá vojenská hodnosť.........................................................................................................................

3. Dátum a miesto narodenia .............................................................................................................................

4. Adresa trvalého pobytu ..................................................................................................................................

5. Tel. kontakt, e-mail .........................................................................................................................................

6. Udelené vojenské vyznamenania ....................................................................................................................

.............................................................................................................................................................................

.............................................................................................................................................................................

7. Odôvodnenie návrhu (uvedú sa konkrétne dôvody a popíšu sa konkrétne činnosti, resp. konania, ktoré        odôvodňujú predloženie návrhu)

.............................................................................................................................................................................

.............................................................................................................................................................................

.............................................................................................................................................................................

.............................................................................................................................................................................

.............................................................................................................................................................................

.............................................................................................................................................................................

8. Návrh sa predkladá pri príležitosti ................................................................................................................



................................................................                                          ...................................................................
                   miesto a dátum                                                                           podpis predkladateľa návrhu
